Oakland, Kaliforniya

Kani waa maqaal ku saabsan magaalada Owkland, Kaliforniya, Maraykanka.Boga "Oakland" iyo "Owkland" halka ayaa laga soo toosiyay.

Owkland, Oakland  waa magaalo iyo caasimad weyn oo ku taala Xeebta Galbeed ee Maraykanka, iyo caasimada dekada gobolka Kalifornia. 
Dekeda Caasimada Owkland waa mida ugu mashquulka badan dekedaha Gacanka San Fransisko iyo dhamaan dekedaha Waqooyiga Kalifornia. Intaasi waxa dheer, caasimada Owkland waa magaalada ugu baaxada weyn Gacanka San Fransisko, waa caasimada sideedaad ee ugu shacabka badan gobolka Kaliforniya, iyo mida 45aad ee ugu bulshada badan wadanka Maraykanka, taasi oo leh dad dhan 413,775 qof (sida lagu sheegay tirokoob ay samaysay dowlada dhexe Maraykanka sanadkii 2014ka). 

Caasimada Owkland waxaa dowlada hoose loo sameeyay sanadkii 1852, goortaasi oo lagu daray Degmada Alameda. Owkland waa xarun isku xidha socodka ganacsiga waana rugta wax iibsiga ee gobolkaasi. Waxaa sidoo kale ay Owkland tahay magaalada ugu xigta Gacanka San Fransisko xaga Badweynta Baasifikga, taasi waa sababta loogu bixiyey "Gacanka Bari". 
Caasimadani waxay dhacdaa agagaarka gacankaasi, taasi oo u jirta kaliya lix mayl (9.7 km) caasimada San Fransisko.

Deegaanka Caasimada Owkland wuxuu dhacaa dhul xeebeed leh geedaha Oak iyo dhirta gaagaaban ee lagu magacaabo scrub. Dhulka magaaladu ku fadhido waa mid leh caro aad u nafaqo badan oo dhinaca ku haya buuro yaryar oo gaaban. Magaalada Oakland waxay magaca ka keentay waa geedka caanka ku ah deegaanka ee Oak. Waxaanay caasimadan iyo nawaaxigeedu caan u yihiin waxbeerashada iyo falida dalaga noocyadiisa kala gedisan.

Dhamaadkii sanadihii 1860kii ayaa Owkland loo doortay in deegaan shacab lagu beero laga dhigo, goortaasi oo la so mariyay wado tareenka Transkontinental oo aad uga caawisay koritaanka iyo camirida deegaanka. Waxay caasimadu aad u kortay horaantii qarnigii labaatanaad goortaasi oo laga sameeyay wershado wax soo saar iyo kuwo moorgareeya khudaarta iyo dhirta deegaanka ka baxdey. Sidoo kale waxaa wakhtiyadani aad u horumaray dhistaanka maraakiibta waaweyn ee loogu talo-galay ineey qaarad ilaa qaarad xamuul iyo alaab u qaadaan.
Iyadna waxaa xusid mudan, Dhulgariirkii San Fransisko ee sanadkii 1906dii inuu keenay in bulsho badan ka guurto magaaladaasi kuwaasi oo soo degay isla markaana camirey, aqalo cusub iyo meherado keenay caasimad Owkland.

Waxaan meesha ka maqneyn iyadna tirada qaxooti iyo muhaajiriin ah ee soo dagay caasimada, kuwaasi oo iskugu jira kuwa ka soo guurey gobolo kale oo isla wadanka Maraykanka ah iyo dibadiisaba. Dadka Madoow (Afrikan Ameerikan) ayaa noqdey kuwo si isdaba joog ah ugu soo guura caasimada Owkaland.

Guud ahaan, Caasimada Owkland waxaa ku taala deked aad u mashquul badan oo shaqada ka socoto badan tahay. Dekeda Owkaland waa tan shanaad ee ugu shaqada badan wadanka Maraykanka.
Xaga cimilada caasimadu waa mid degan oo lagu sheego "Cimilada Miditereeniyaanka" sababtoo ah waxay caasimadu qorax aragtaa 260 maalmood sanad kasta.
Harta Merritt oo ku taala farasmagaalaha Owkland waa midii ugu horeeysay ee dowlada wadanka Maraykanku u qorsheeyeen in ay noqoto xero amaan nolosha xayawaanka duurjoogta ah. Meelaha ugu caansan magaalda waxaa ka mid ah biyoleeyda Owkland, oo ah mid ka mida meelaha soo jiida dalxiisayaasha yimaada magaalada.

Muuqaalka Owkland

Magaalooyinka Maraykanka

Tixraac

Maraykanka
Ameerika
Magaalo
Dad